
545400 SIGHIŞOARA

Str. Muzeului nr. 7, Tel./Fax. 0265-771278

H O T Ă R Â R E A    NR. 44

din 28 martie 2013
privind aprobarea situaţiei economico-financiare a 

S.C. ECOSERV SIG S.R.L. Sighişoara la 31.12.2012
Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 5969/14.03.2013, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborate cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere Hotărârea Consiliului Local Sighişoara nr. 49 din  31.03.2011, prin care s-a aprobat înfiinţarea S.C. ECOSERV SIG S.R.L. prin reorganizarea Serviciului Public de Gospodărie;

Având în vedere că prin Hotărârea Consiliului Local Sighişoara nr. 105 din 08.06.2011 pentru modificarea şi completarea Hotărârii Consiliului Local Sighişoara nr. 49 din 31 martie 2011 privind înfiinţarea unei societăţi prin reorganizarea Serviciului Public de Gospodărie al Municipiului Sighişoara, s-a aprobat Actul Constitutiv Unic al S.C. ECOSERV SIG S.R.L.;

Văzând şi Hotărârea Consiliului Local Sighişoara nr. 76/25.04.2012 privind aprobarea delegării gestiunii directe pentru unele servicii de utilitati publice catre SC ECOSERV SIG SRL, completată prin Hotărârea Consiliului Local Sighişoara nr. 93/31.05.2012;

Având în vedere prevederile art. 12 (2) lit. “g” şi “h” şi art. 27 (1) din Actul Constitutiv al S.C. ECOSERV SIG S.R.L.;
Tinând cont de prevederile art. 142 din Legea nr. 31/1990 privind societăţile comerciale, republicată, cu modificările şi completările ulterioare;

Având în vedere Ordinul Ministerului Finanţelor Publice nr. 3055/2009 pentru aprobarea Reglementărilor contabile conforme cu directivele europene, cu modificările şi completările ulterioare;

Luând în considerare prevederile OUG nr. 109/2011 privind guvernanţa corporativă a întreprinderilor publice;

Având în vedere prevederile Legii nr. 82/1991 – Legea Contabilităţii, republicată, cu modificările şi completările ulterioare şi ale O.G. nr. 64 /2001 privind repartizarea profitului la societăţile naţionale, companiile naţionale şi societăţile comerciale cu capital integral sau majoritar de stat, precum şi la regiile autonome, cu completările şi modificările ulterioare;

Văzând şi Raportul de Specialitate al S.C. ECOSERV SIG S.R.L. Sighişoara, înregistrat cu nr. 5967/14.03.2013, prin care se propune aprobarea situaţiei economico-financiare a societăţii, conform anexelor 1-2, îndeplinindu-se prevederile legale;

Având în vedere avizele favorabile al Comisiei pentru studii şi prognoze economico-sociale, buget, finanţe, administrarea domeniului public şi privat al municipiului, al Comisiei pentru organizare şi dezvoltare urbanistică, conservarea monumentelor istorice şi de arhitectură, realizarea lucrărilor publice, protecţia mediului înconjurător şi protecţia civilă, al Comisiei pentru servicii publice, comerţ, agricultură şi turism, al Comisiei pentru administraţie publică locală, juridică, apărarea ordinii publice, respectarea drepturilor şi a libertăţilor cetăţenilor şi avizul nefavorabil al Comisiei pentru activităţi ştiinţifice, învăţământ, sănătate, cultură, protecţie socială, sportivă şi de agrement;
În temeiul art. 36 (2), lit. „a”, (3) lit. “c” si (9), art. 45 (1) şi a art. 115 (1) lit. „b” din Legea nr. 215/2001, Legea administraţiei publice locale, republicată, cu modificările şi completările ulterioare,

H O T Ă R Ă Ş T E:

Art.1. Se aprobă situaţia economico-financiară a S.C. ECOSERV SIG S.R.L. pe anul 2012, conform anexelor 1-2 (2.1 – 2.5.), care fac parte integrantă din prezenta, respectiv Raportul privind situaţia economico-financiară a societăţii la 31.12.2012 – anexa nr. 1; Situaţiile financiare anuale încheiate la 31.12.2012 – anexa nr. 2, cuprinzând Bilanţul prescurtat la data de 31.12.2012 – Anexa nr. 2.1. cu notele 1-10, Contul de profit şi pierdere la data de 31.12.2012 – Anexa nr. 2.2., Date informative – Anexa nr. 2.3., Situaţia activelor imobilizate la data de 31.12.2012 – Anexa nr. 2.4., Balanta de verificare la 31.12.2012 -  Anexa 2.5.

Art.2. Profitul net al societăţii rezultat din exerciţiul financiar pe anul 2012, în sumă de 997 lei, rămas după constituirea rezervei legale, potrivit notei nr. 3 la Anexa nr. 2.1., va fi repartizat conform destinaţiei stabilite de asociatul unic.

Art.3. Cu ducerea la îndeplinire a prevederilor prezentei hotărâri se încredintează Primarul Municipiului Sighisoara si S.C. ECOSERV SIG S.R.L. prin director, Maior Gheorghe.

Art.4. Prin grija Secretarului Municipiului Sighişoara – Fleşariu Anca, prezenta hotărâre va fi comunicată, în termenul prevăzut de lege, Primarului municipiului, Prefectului Judeţului Mureş si se va aduce la cunoştinţă publică, prin publicarea pe pagina de internet la adresa www.sighisoara.org.ro.
  PREŞEDINTE DE ŞEDINŢĂ,


  Dan-Constantin Enescu     

        Contrasemnează/Avizat pentru legalitate

SECRETAR,








                              Anca Fleşariu

Prezenta s-a difuzat astfel :

1 ex. dos. hotărâri ;

1 ex. dos. şedinţă ;

1 ex. Instituţia Prefectului-Judeţul Mureş ;

1 ex. Primar ;

1 ex. Viceprimar ;

1 ex. Secretar;

2 ex. S.C. Ecoserv Sig S.R.L.

1 ex. Direcţia economică

9 ex. AF/FM

